b'\n_START_ARTICLE_\nBartolome ang Alagad\n_START_PARAGRAPH_\nSi San Bartolome ay isang santo ng Romano Katoliko na naging kasama sa labindalawang alagad ni Hesus. Siya ang kaibigang hinikayat ni Felipe ng Betsaida, para maging isa rin sa mga orihinal na alagad ni Hesukristo. Natanael (Nataniel, Nathaniel, o Nathanael din) ang kaniyang dating pangalan, na anak ni Tal Mai (o Bar Talmai sa Hebreo). Pinaniniwalaang nagmula sa Bar Talmai ang katawagang Bartolome (Bartholomew sa Ingles), na naging bagong pangalan ni Natanael nang maging alagad siya ni Hesus.'